16 Yehova wangulongoro ndi Mozesi ŵana ŵaŵi anthulumi aku Aroni ŵati afwa chifukwa chakuti anguza kufupi ndi Yehova mu nthowa yambula kwenere.+2 Yehova wangukambiya Mozesi kuti: “Kambiya Aroni mku waku kuti wangaserengamu nyengu zosi cha mumalu ngakupaturika+ kuseri kwa ketani,+ kunthazi kwa chibenekeleru cha bokosi la Ukaboni kuti waleki kufwa,+ chifukwa ini ndiwonekiyengi mumtambu+ pachanya pa chibenekeleru.+3 “Asani Aroni wasere mumalu ngakupaturika, wazengi ndi vinthu ivi: tholi* linthulumi la sembi ya ubudi+ ndi mbereri yinthulumi ya sembi yakupiriza.+4 Wavwalengi mkhanju wakupaturika wasalu+ ndipuso akabuthu asalu+ kuti abisengi* liŵavu laki, wamangengi lamba wasalu+ ndipuso wavwalengi mphumphu yasalu kumutu kwaki.+ Venivi vakuvwala vakupaturika.+ Wasambengi+ ndipu pavuli paki wavwalengi vakuvwala venivi.5 “Iyu watongi ŵana a mbuzi ŵaŵi anthulumi a sembi ya ubudi ndi mbereri yinthulumi ya sembi yakupiriza kutuliya kwa Ayisirayeli.+6 “Aroni waperekengi ng’ombi yinthulumi ya sembi ya ubudi kuti yije sembi yaki ndipu wabenekeriyengi maubudi ngaki+ ndi nga ŵanthu a munyumba yaki.7 “Pavuli paki, watongi mbuzi ziŵi ndipu wazimikengi pa masu paku Yehova, pakhomu la chihema chakukumanaku.8 Aroni wachitengi mayeri pa mbuzi ziŵi zo, yinyaki yaku Yehova, yinyaki ya Azazeli.*9 Aroni wazengi ndi mbuzi yo mayeri ngalongo+ kuti njaku Yehova, ndipu wayiperekengi nge sembi ya ubudi.10 Kweni mbuzi yo mayeri ngalongo kuti nja Azazeli wazengi nayu yamoyu ndi kuyimika pa masu paku Yehova kuti mwambu wakubenekere maubudi uchitiki pambuzi yo, ndipu pavuli paki yitumizikengi kuchipululu nge mbuzi ya Azazeli.+11 “Aroni wazengi ndi ng’ombi yinthulumi ya sembi ya ubudi kuti wapereki sembi yaki ndipu wabenekeriyengi maubudi ngaki kweniso nga ŵanthu a munyumba yaki. Pavuli paki wabayengi ng’ombi yinthulumi ya sembi ya ubudi kuti yije sembi yaki.+12 “Pavuli paki, watongi chakupaliyapu motu+ chakuzaza maka ngamotu ngakutuliya paguŵa la sembi+ lo le pa masu paku Yehova, ndipuso watongi vakununkhira+ vakuzaza manja ngaŵi ndipu waserengi navu kuseri kwa ketani.+13 Kweniso waŵikengi vakununkhira pamotu pa masu paku Yehova,+ ndipu josi la vakununkhira vo libenekeriyengi chibenekeleru+ cho che pabokosi la Ukaboni,+ kuti waleki kufwa.14 “Watongi zinyaki mwa ndopa za ng’ombi yo+ ndipu wazinthonyezengi ndi chikumbu chaki panthazi pa chibenekeleru kuvuma* kwaki, ndipu wanthonyezengi ndopa zo ndi chikumbu chaki maulendu 7 panthazi pa chibenekeleru.+15 “Pavuli paki, wabayengi mbuzi ya sembi ya ubudi kuti yije sembi ya ŵanthu wosi,+ ndipu waserengi ndi ndopa za mbuzi yo kuseri kwa ketani.+ Ndopa zo,+ wachitengi nazu nge mo wanguchitiya ndi ndopa za ng’ombi yinthulumi. Wazinthonyezengi pafupi ndi chibenekeleru, kunthazi kwaki.16 “Iyu wabenekeriyengi maubudi nga malu ngakupaturika chifukwa cha vinthu vakufipiska vo Ayisirayeli achita ndipuso chifukwa cha mphulupulu zawu ndi maubudi ngawu.+ Venivi ndivu so wachitengi ndi chihema chakukumanaku cho che pakati pa ŵanthu wo achita vinthu vakufipiska.17 “Muchihema chakukumanaku mungajanga munthu weyosi cha pa nyengu yo iyu waseremu kuti wakabenekere maubudi mumalu ngakupaturika mpaka po watuliyamu. Iyu wabenekeriyengi maubudi ngaki, nga ŵanthu a munyumba yaki+ ndipuso nga Ayisirayeli wosi.*+18 “Pavuli paki, iyu watuwengi muchihema chakukumanaku ndi kuluta paguŵa la sembi+ lo le pa masu paku Yehova, ndipu wabenekeriyengi maubudi nga guŵa la sembi. Watongi zinyaki mwa ndopa za ng’ombi yinthulumi ndi zinyaki mwa ndopa za mbuzi ndipu wazipakengi kumasengwi ngosi nga guŵa la sembi.19 Kweniso wanthonyezengi zinyaki mwa ndopa zo paguŵa la sembi ndi chikumbu chaki maulendu 7, ndipu walitowesengi ku vinthu vakufipiska vo Ayisirayeli achita kweniso walipatuwengi.20 “Asani wamaliza kubenekere maubudi+ nga malu ngakupaturika, nga chihema chakukumanaku ndipuso nga guŵa la sembi,+ wazengi so ndi mbuzi yamoyu.+21 Aroni waŵikengi manja ngaki pamutu pa mbuzi yamoyu, ndipu wasumuliyengi pa mbuzi yo vosi vo Ayisirayeli anangisa, mphulupulu zawu zosi kweniso maubudi ngawu ngosi, ndipu waviŵikengi pamutu pa mbuzi yo.+ Pavuli paki, watumengi munthu yo wasankhikiya limu* kuti waluti ndi mbuzi yo kuchipululu.22 Mbuzi yo, yipingiyengi kucharu chachipalamba+ vosi vo Ayisirayeli anangisa+ ndipu wayitumizengi kuchipululu.+23 “Pavuli paki, Aroni waserengi muchihema chakukumanaku ndipu wazuwengi vakuvwala vasalu vo wanguvwala pa nyengu yo wangusere mumalu ngakupaturika ndi kuvileka mwenimo.24 Wasambengi+ mumalu ngakupaturika* ndi kuvwala vakuvwala vaki.+ Pavuli paki watuwengemu ndipu waperekengi sembi yaki yakupiriza+ ndipuso sembi yakupiriza ya ŵanthu wosi.+ Iyu wabenekeriyengi maubudi ngaki kweniso nga ŵanthu wosi.+25 Wawotchengi mafuta nga sembi ya ubudi paguŵa la sembi kuti ngasunkhi josi.26 “Munthu yo wanguluta ndi mbuzi ya Azazeli+ kuchipululu, wachapengi vakuvwala vaki kweniso wasambengi, pavuli paki wazengi mumsasa.27 “Ndipu ng’ombi yinthulumi ya sembi ya ubudi kweniso mbuzi ya sembi ya ubudi, vo ndopa zaki angusere nazu mumalu ngakupaturika kuchibenekere maubudi, avitoliyengi kubwalu kwa msasa, ndipu vikopa vaki, nyama yaki, ndi mavi ngaki aviwotchengi ndi motu.+28 Munthu yo wawotcha vinthu venivi, wachapengi vakuvwala vaki ndipuso wasambengi. Pavuli paki wazengi mumsasa.29 “Mu mwezi wa 7, pa zuŵa la 10, mujisuzgengi.* Ndipu mungagwiranga ntchitu yeyosi cha,+ kwali ndimwi mwaŵeni pamwenga mulendu yo waja pakati pinu. Lenili lijengi dangu lamuyaya kwaku yimwi.30 Pa zuŵa lenili, maubudi nginu ngabenekerekengi+ kuti mutoweseki. Mutowesekengi ku maubudi nginu ngosi pa masu paku Yehova.+31 Mupumuwengi pa zuŵa ili chifukwa ndi sabata, ndipu mujisuzgengi.+ Lenili ndi dangu lamuyaya.32 “Wasembi yo wasankhika+ ndi kuŵikika kuti wateŵetiyengi nge wasembi*+ mumalu mwa awisi,+ wabenekeriyengi maubudi, ndipu wavwalengi vakuvwala vasalu,+ vakuvwala vakupaturika.+33 Iyu wabenekeriyengi maubudi nga malu ngakupaturika,+ nga chihema chakukumanaku+ ndipuso nga guŵa la sembi.+ Ndipu wabenekeriyengi maubudi nga asembi kweniso nga Ayisirayeli wosi.*+34 Lenili lijengi dangu lamuyaya kwaku yimwi,+ kuti mubenekeriyengi maubudi ngosi nga Ayisirayeli kamoza pa chaka.”+Mwaviyo, iyu wanguchita nge mo Yehova wangulamuliya Mozesi.
tum_Latn